
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ Αρ. Φύλλου 36 

23 Φεβρουάριου 2012 


ΝΟΜΟΣ ΥΠ’ ΑΡΙΘ. 4050 

Κανόνες τροποποιήσεως τίτλων, εκδόσεως ή εγγυήσεως 
του Ελληνικού Δημοσίου με συμφωνία των Ομολο¬ 
γιούχων. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Εκδίδομε τον ακόλουθο νόμο που ψήφισε η Βουλή: 

Αρθρο πρώτο 

1. Για την εφαρμογή των διατάξεων του παρόντος 
άρθρου η έννοια των ακόλουθων όρων έχει ως εξής: 

α) Ως «τίτλος» νοείται ομόλογο, ομολογιακό δάνειο 
ή άλλος τίτλος δανεισμού, σε φυσική ή άυλη μορφή, 
που διέπεται από το ελληνικό δίκαιο και του οποίου: 
αα) εκδότης ή εγγυητής είναι το Ελληνικό Δημόσιο, 
ββ) η αρχική διάρκεια κατά το χρόνο πρώτης έκδοσής 
του υπερβαίνει τους δώδεκα μήνες και γγ) η ημερομη¬ 
νία εκδόσεως είναι προγενέστερη της 31ης Δεκεμβρίου 
2011 . 

β) Ως «επιλέξιμος τίτλος» νοείται κάθε τίτλος που 
ορίζεται με απόφαση του Υπουργικού Συμβουλίου και σε 
πρόσκληση του Ελληνικού Δημοσίου, όπως προβλέπεται 
στην παράγραφο 2. 

γ) Ως «ανεξόφλητο κεφάλαιο» νοείται το κεφάλαιο επι¬ 
λέξιμου τίτλου που δεν έχει εξοφληθεί προσδιοριζόμενο 
σύμφωνα με τους όρους του επιλέξιμου τίτλου κατά την 
ημερομηνία που ορίζεται στην πρόσκληση και ως «συ¬ 
νολικό ανεξόφλητο κεφάλαιο» νοείται το άθροισμα των 
ανεξόφλητων κεφαλαίων όλων των επιλέξιμων τίτλων, 
που ορίζονται στη σχετική απόφαση του Υπουργικού 
Συμβουλίου και την αντίστοιχη πρόσκληση του Ελλη¬ 
νικού Δημοσίου, όπως προβλέπεται στην παράγραφο 
2, ανεξάρτητα από τη σειρά, διάρκεια, το επιτόκιο ή 
άλλα επί μέρους χαρακτηριστικά των συγκεκριμένων 
επιλέξιμων τίτλων. 

δ) Ως «τροποποίηση» τίτλων νοείται η αλλαγή ή η 
προσθήκη όρων σε έναν ή περισσότερους επιλέξιμους 
τίτλους ή η ανταλλαγή ενός ή περισσότερων επιλέξιμων 
τίτλων με έναν ή περισσότερους νέους τίτλους. 

ε) Ως «νέος τίτλος» νοείται ομόλογο, ομολογιακό δά¬ 
νειο, άλλος τίτλος δανεισμού ή εγγύηση, ή χρηματοοικο¬ 
νομικό μέσο, σε φυσική ή άυλη μορφή, ή άλλο ισοδύναμο 
των ανωτέρω για τις ανάγκες εφαρμογής αλλοδαπών 


κανονισμών, ο οποίος ανταλλάσσεται με έναν ή περισ¬ 
σότερους επιλέξιμους τίτλους που τροποποιούνται. Αν ο 
νέος τίτλος είναι χρηματοοικονομικό μέσο επιτρέπεται 
η απόδοσή του να συνδέεται με το ΑΕΠ. 

στ) Ως «Ομολογιούχος» νοείται ο φορέας του Συστή¬ 
ματος Λογιστικής Παρακολούθησης Συναλλαγών (το 
«Σύστημα») της παρ. 1 του άρθρου 6 του ν. 2198/1994 
(Α' 43), στους λογαριασμούς του οποίου, στο Σύστημα, 
είναι καταχωρημένοι επιλέξιμοι τίτλοι, όπως ειδικότερα 
καθορίζεται στην πρόσκληση της παραγράφου 2. 

Γ ια τίτλους που δεν παρακολουθούνται από το Σύστη¬ 
μα, ως «Ομολογιούχος» νοείται: αα) για το ομολογιακό 
δάνειο με ενσώματες ανώνυμες ομολογίες κατά την 
παρ. 5 του άρθρου 1 του ν. 3156/2003, ο κομιστής του 
τίτλου κατά την ημερομηνία που ορίζεται στην πρό¬ 
σκληση, ββ) για το ομολογιακό δάνειο με ενσώματες 
ονομαστικές ομολογίες κατά την παρ. 5 του άρθρου 1 
του ν. 3156/2003, ο δικαιούχος που αναγράφεται στον 
τίτλο και γγ) για το ομολογιακό δάνειο με άυλες ομο¬ 
λογίες, αυτός υπέρ του οποίου έχει εκδοθεί ονομαστική 
βεβαίωση σύμφωνα με την παρ. 6 του άρθρου 1 του 
ν. 3156/2003, κατά την ημερομηνία που ορίζεται στην 
πρόσκληση. 

ζ) Ως «Διαχειριστής της Διαδικασίας» νοείται η Τρά¬ 
πεζα της Ελλάδος. 

η) Ως «επενδυτής» νοείται: αα) για τίτλους που παρα- 
κολουθούνται από το Σύστημα, ο επενδυτής που έχει 
αξίωση επί ή εκ του τίτλου, σύμφωνα με τις διατάξεις 
των παραγράφων 2 και 4 του άρθρου 6 και των άρθρων 
7 και 8 του ν. 2198/1994 και ββ) για τίτλους που δεν πα- 
ρακολουθούνται από το Σύστημα, ο Ομολογιούχος. 

θ) Ως «συμμετοχή» στη διαδικασία λήψεως αποφάσε- 
ως της παραγράφου 4 νοείται, αποκλειστικά, η θετική 
ή η αρνητική ψήφος Ομολογιούχου κατά τη διαδικασία 
αυτή με συγκεκριμένο ποσό ανεξόφλητου κεφαλαίου 
των επιλέξιμων τίτλων που κατέχει. Με την πρόσκλη¬ 
ση της παραγράφου 2 προσδιορίζονται οι ειδικότερες 
προϋποθέσεις και ο τρόπος συμμετοχής, που μπορεί να 
γίνεται και με αντιπροσώπευση. 

2. Το Υπουργικό Συμβούλιο, μετά από εισήγηση του 
Υπουργού Οικονομικών, αποφασίζει την έναρξη της δι¬ 
αδικασίας τροποποίησης επιλέξιμων τίτλων από τους 
Ομολογιούχους, προσδιορίζει τους επιλέξιμους τίτλους 
και επί ανταλλαγής ορίζει το κεφάλαιο ή το ονομαστικό 

ποσό, το επιτόκιο ή την απόδοση, τη διάρκεια, το αγγλι¬ 
κό ή άλλο δίκαιο που θα διέπει τους νέους τίτλους που 
θα εκδοθούν από το Ελληνικό Δημόσιο και εξουσιοδοτεί 
τον ΟΔΔΗΧ να εκδώσει μία ή περισσότερες προσκλή¬ 
σεις εκ μέρους του Ελληνικού Δημοσίου. 

Με την πρόσκληση καλούνται οι Ομολογιούχοι των 
επιλέξιμων τίτλων που ορίζονται σε αυτήν να αποφασί¬ 
σουν, μέσα σε συγκεκριμένη προθεσμία, αν δέχονται την 
τροποποίηση των επιλέξιμων τίτλων, όπως προτείνεται 
από το Ελληνικό Δημόσιο και σύμφωνα με τη διαδικασία 
του παρόντος άρθρου. 

Στην πρόσκληση μεταξύ άλλων, ορίζονται: α) οι επιλέ¬ 
ξιμοι τίτλοι, β) οι όροι των οποίων προτείνεται η τροπο¬ 
ποίηση, γ) το νέο περιεχόμενο των όρων, δ) τυχόν νέοι 
όροι, ε) επί ανταλλαγής των επιλέξιμων τίτλων, οι όροι 
των νέων τίτλων, όπως ορίστηκαν με την απόφαση του 
Υπουργικού Συμβουλίου και επιπλέον όροι τους, όπως 
οι υποδιαιρέσεις του τίτλου, η περίοδος χάριτος, το 
νόμισμα, οι όροι και τρόποι πληρωμής, αποπληρωμής και 
επαναγοράς, οι λόγοι καταγγελίας, οι αρνητικές υπο¬ 
χρεώσεις του εκδότη (ηβραΐίνβ ρΐοάροε), ο ορισμός, τα 
δικαιώματα και οι υποχρεώσεις τυχόν εμπιστευματοδό- 
χου των Ομολογιούχων (ΙιχίδΙθθ), οι ρήτρες συλλογικής 
δράσης των νέων τίτλων κ.λπ., στ) η προθεσμία μέσα 
στην οποία καλούνται οι Ομολογιούχοι των επιλέξιμων 
τίτλων να αποφασίσουν, ζ) οι ειδικότεροι όροι και ο τρό¬ 
πος συμμετοχής στη διαδικασία λήψεως αποφάσεως. 

3. Η πρόσκληση κοινοποιείται στον Διαχειριστή της 
Διαδικασίας και δημοσιοποιείται στο διαδίκτυο, όπως 
ειδικότερα ορίζεται σε αυτήν. Η προθεσμία που ορίζεται 
για τη λήψη αποφάσεως δεν μπορεί να είναι μικρότερη 
των δέκα (10) ημερών από την ημερομηνία δημοσιοποί¬ 
ησης της πρόσκλησης. 

4. Η συμμετοχή Ομολογιούχου στη διαδικασία διε- 
νεργείται με όλο ή μέρος του ανεξόφλητου κεφαλαίου 
των επιλέξιμων τίτλων που κατέχει, όπως ορίζεται στην 
πρόσκληση. Για την τροποποίηση των επιλέξιμων τίτ¬ 
λων απαιτείται συμμετοχή στη διαδικασία (απαρτία) 
τουλάχιστον του ενός δευτέρου (1/2) του συνολικού 
ανεξόφλητου κεφαλαίου όλων των επιλέξιμων τίτλων 
που ορίζονται στη σχετική πρόσκληση («συμμετέχον 
κεφάλαιο») και ενισχυμένη πλειοψηφία υπέρ της τρο¬ 
ποποίησης τουλάχιστον των δύο τρίτων (2/3) του συμ- 
μετέχοντος κεφαλαίου. 

5. Το μέρος του ανεξόφλητου κεφαλαίου των επιλέ¬ 
ξιμων τίτλων του οποίου επενδυτής είναι το Ελληνικό 
Δημόσιο ή, προκειμένου για επιλέξιμους τίτλους με την 
εγγύηση του Ελληνικού Δημοσίου, το μέρος του ανεξό¬ 
φλητου κεφαλαίου των επιλέξιμων τίτλων του οποίου 
επενδυτής είναι ο εκδότης ή ο εγγυητής του τίτλου, δεν 
λαμβάνεται υπόψη κατά τον υπολογισμό του συνολικού 
ανεξόφλητου κεφαλαίου, ούτε για τον υπολογισμό της 
απαρτίας ή της ενισχυμένης πλειοψηφίας που ορίζονται 
στην παράγραφο 4. 

6. Επιλέξιμοι τίτλοι που έχουν εκδοθεί σε νόμισμα δια¬ 
φορετικό του ευρώ, μετατρέπονται σε ευρώ με βάση τη 
συναλλαγματική ισοτιμία που έχει ορίσει η Ευρωπαϊκή 
Κεντρική Τράπεζα κατά την ημερομηνία που ορίζεται 
στην πρόσκληση. 

7. Η συμμετοχή Ομολογιούχου στη διαδικασία λήψε¬ 
ως αποφάσεως του παρόντος άρθρου θεωρείται, όσον 
αφορά τον Διαχειριστή της Διαδικασίας, το Ελληνικό 


Δημόσιο, τον ΟΔΔΗΧ, τους εντολοδόχους τους, ότι δι- 
ενεργείται σύμφωνα με τις οδηγίες και με τη συναίνεση 
του επενδυτή. Οι ανωτέρω δεν ευθύνονται έναντι του 
επενδυτή, του Ομολογιούχου και οποιουδήποτε τρίτου 
αν Ομολογιούχος συμμετείχε στη διαδικασία χωρίς τη 
συναίνεση του επενδυτή ή κατά παράβαση των οδη¬ 
γιών του. 

8. Η απόφαση των Ομολογιούχων βεβαιώνεται με Πρά¬ 
ξη του Διαχειριστή της Διαδικασίας, η οποία δημοσιο¬ 
ποιείται όπως η πρόσκληση και εγκρίνεται με απόφαση 
του Υπουργικού Συμβουλίου, η οποία δημοσιεύεται στην 
Εφημερίδα της Κυβερνήσεως. 

9. Από τη δημοσίευση της εγκριτικής αποφάσεως του 
Υπουργικού Συμβουλίου στην Εφημερίδα της Κυβερνή¬ 
σεως, η απόφαση των Ομολογιούχων, όπως βεβαιώθη¬ 
κε από τον Διαχειριστή της Διαδικασίας, ισχύει έναντι 
πάντων, δεσμεύει το σύνολο των Ομολογιούχων και 
των επενδυτών των επιλέξιμων τίτλων και υπερισχύει 
οποιοσδήποτε τυχόν αντίθετης, γενικής ή ειδικής, δι¬ 
άταξης νόμου ή κανονιστικής πράξης ή συμφωνίας. Σε 
περίπτωση ανταλλαγής των επιλέξιμων τίτλων, με την 
καταχώριση στο Σύστημα των νέων τίτλων επέρχε¬ 
ται αυτοδικαίως ακύρωση των επιλέξιμων τίτλων που 
ανταλλάσσονται με νέους τίτλους και κάθε δικαίωμα ή 
υποχρέωση που απορρέει από αυτούς, συμπεριλαμβα¬ 
νομένων και όλων των δικαιωμάτων και υποχρεώσεων 
που οποιαδήποτε στιγμή αποτελούσαν μέρος αυτών, 
αποσβέννυται. 

10. Η έκδοση των νέων τίτλων διενεργείται με από¬ 
φαση του Υπουργού Οικονομικών που δημοσιεύεται 
στην Εφημερίδα της Κυβερνήσεως. Με απόφαση του 
Υπουργού Οικονομικών που δημοσιεύεται στην Εφη¬ 
μερίδα της Κυβερνήσεως μπορεί να ρυθμίζεται κάθε 
ειδικότερο τεχνικό θέμα, αναγκαίο για την εφαρμογή 
των διατάξεων του παρόντος άρθρου. 

11. Οι διατάξεις του παρόντος άρθρου αποσκοπούν 
στην προστασία υπέρτατου δημοσίου συμφέροντος, 
αποτελούν κανόνες αναγκαστικού δικαίου και άμεσης 
εφαρμογής, υπερισχύουν οποιοσδήποτε τυχόν αντίθε¬ 
της, γενικής ή ειδικής, διάταξης νόμου ή κανονιστικής 
πράξης ή συμφωνίας, συμπεριλαμβανομένων και των 
διατάξεων του ν. 3156/2003 (Α'157) και η εφαρμογή τους 
δεν γεννά, ούτε ενεργοποιεί οποιοδήποτε συμβατικό ή 
εκ του νόμου δικαίωμα υπέρ Ομολογιούχου ή επενδυτή, 
ούτε οποιαδήποτε συμβατική ή εκ του νόμου υποχρέ¬ 
ωση σε βάρος του εκδότη ή του εγγυητή των τίτλων, 
πλην των όσων ρητά προβλέπονται στις διατάξεις του 
παρόντος άρθρου. 

Άρθρο δεύτερο 

1. Στο άρθρο 2 του ν. 3156/2003 (Α' 157) προστίθεται 
παράγραφος 4 ως εξής: 

«4. Όροι ομολογιακών δανείων, υπαγομένων στο πε¬ 
δίο εφαρμογής του παρόντος νόμου και εγγυημένων 
από το Ελληνικό Δημόσιο, οι οποίοι απαγορεύουν ή 
περιορίζουν την εκχώρηση ή τη μεταβίβαση του τίτ¬ 
λου, δεν ισχύουν προκειμένου για την εκχώρηση ή τη 
μεταβίβαση του τίτλου προς το Ελληνικό Δημόσιο, κατ’ 
εφαρμογή προγράμματος για την αναδιάταξη του ελ¬ 
ληνικού χρέους.» 

2. Στο άρθρο 12 του Κώδικα Φορολογίας Εισοδήματος 
που κυρώθηκε με το ν. 2238/1994 (Α' 151), προστίθεται 
νέα παράγραφος 15, που έχει ως εξής: 

«15. Όταν στα πλαίσια εφαρμογής του προγράμματος 
συμμετοχής στην αναδιάταξη του ελληνικού χρέους, οι 
κάτοχοι ομολόγων του Ελληνικού Δημοσίου ή εταιρικών 
ομολόγων, για τα οποία υπάρχει εγγύηση του Ελληνι¬ 
κού Δημοσίου, αποκτούν νέα ομόλογα του Ευρωπαϊ¬ 
κού Ταμείου Χρηματοοικονομικής Σταθερότητας για 
το ποσό των δεδουλευμένων και μη καταβληθέντων 
τόκων που αναλογούν μέχρι του χρόνου ανταλλαγής 
των αρχικών ομολόγων, η παρακράτηση του φόρου 
που οφείλεται λόγω προεξόφλησης των τόκων με νέα 
ομόλογα διενεργείται κατά το χρόνο λήξης των νέων 
ομολόγων από τη μεσολαβούσα τράπεζα. Η απόδοση 


του φόρου ενεργείται μέσα στο πρώτο δεκαπενθήμερο 
του επόμενου από την παρακράτηση μήνα με δήλωση 
που υποβάλλεται στην αρμόδια Δ.Ο.Υ. και σε περίπτωση 
που δικαιούχος των τόκων είναι η ίδια η τράπεζα, αυτή 
υποχρεούται να καταβάλει τον οφειλόμενο φόρο μέσα 
στην ίδια προθεσμία. 

Οι διατάξεις της παραγράφου 6 του άρθρου 3 του ν. 
4046/2012 (Α' 28) εφαρμόζονται ανάλογα και για τους 
τόκους της παραγράφου αυτής.» 

Άρθρο τρίτο 

Η ισχύς του παρόντος νόμου αρχίζει από τη δημοσί¬ 
ευσή του στην Εφημερίδα της Κυβερνήσεως, εκτός αν 
ορίζεται διαφορετικά στις επί μέρους διατάξεις του. 

Παραγγέλλομε τη δημοσίευση του παρόντος στην Εφημερίδα της Κυβερνήσεως και την εκτέλεσή του ως 
νόμου του Κράτους. 

Αθήνα, 23 Φεβρουάριου 2012 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

Ο ΠΡΩΘΥΠΟΥΡΓΟΣ 

ΛΟΥΚΑΣ Δ. ΠΑΠΑΔΗΜΟΣ 


Ο ΑΝΤΙΠΡΟΕΔΡΟΣ ΤΗΣ ΚΥΒΕΡΝΗΣΗΣ 

ΘΕΟΔΩΡΟΣ ΠΑΓΚΑΛΟΣ 


Ο ΑΝΤΙΠΡΟΕΔΡΟΣ ΤΗΣ ΚΥΒΕΡΝΗΣΗΣ 
ΚΑΙ ΥΠΟΥΡΓΟΣ ΟΙΚΟΝΟΜΙΚΩΝ 

ΕΥΑΓΓΕΛΟΣ ΒΕΝΙΖΕΛΟΣ 


ΔΙΟΙΚΗΤΙΚΗΣ ΜΕΤΑΡΡΥΘΜΙΣΗΣ 
ΚΑΙ ΗΛΕΚΤΡΟΝΙΚΗΣ ΔΙΑΚΥΒΕΡΝΗΣΗΣ 

ΔΗΜΗΤΡΙΟΣ ΡΕΠΠΑΣ 

ΑΝΑΠΛΗΡΩΤΗΣ ΥΠΟΥΡΓΟΣ 
ΟΙΚΟΝΟΜΙΚΩΝ 

ΦΙΛΙΠΠΟΣ ΣΑΧΙΝΙΔΗΣ 


ΕΘΝΙΚΗΣ ΑΜΥΝΑΣ 

ΔΗΜΗΤΡΙΟΣ ΑΒΡΑΜΟΠΟΥΛΟΣ 

ΑΝΑΠΛΗΡΩΤΗΣ ΥΠΟΥΡΓΟΣ 
ΑΝΑΠΤΥΞΗΣ, ΑΝΤΑΓΩΝΙΣΤΙΚΟΤΗΤΑΣ 
ΚΑΙ ΝΑΥΤΙΛΙΑΣ 

ΣΩΚΡΑΤΗΣ ΞΥΝΙΔΗΣ 


ΠΑΙΔΕΙΑΣ, ΔΙΑ ΒΙΟΥ ΜΑΘΗΣΗΣ 
ΚΑΙ ΘΡΗΣΚΕΥΜΑΤΩΝ 

ΑΝΝΑ ΔΙΑΜΑΝΤΟΠΟΥΛΟΥ 

ΕΡΓΑΣΙΑΣ ΚΑΙ ΚΟΙΝΩΝΙΚΗΣ ΑΣΦΑΛΙΣΗΣ 

ΓΕΩΡΓΙΟΣ ΚΟΥΤΡΟΥΜΑΝΗΣ 

ΔΙΚΑΙΟΣΥΝΗΣ, ΔΙΑΦΑΝΕΙΑΣ 
ΚΑΙ ΑΝΘΡΩΠΙΝΩΝ ΔΙΚΑΙΩΜΑΤΩΝ 

ΜΙΛΤΙΑΔΗΣ ΠΑΠΑΪΩΑΝΝΟΥ 


ΟΙ ΥΠΟΥΡΓΟΙ 


ΕΣΩΤΕΡΙΚΩΝ 

ΑΝΑΣΤΑΣΙΟΣ ΓΙΑΝΝΙΤΣΗΣ 


ΑΝΑΠΛΗΡΩΤΗΣ ΥΠΟΥΡΓΟΣ 
ΟΙΚΟΝΟΜΙΚΩΝ 

ΠΑΝΤΕΛΗΣ ΟΙΚΟΝΟΜΟΥ 


ΑΝΑΠΛΗΡΩΤΗΣ ΥΠΟΥΡΓΟΣ 
ΕΘΝΙΚΗΣ ΑΜΥΝΑΣ 

ΙΩΑΝΝΗΣ ΡΑΓΚΟΥΣΗΣ 


ΠΕΡΙΒΑΛΛΟΝΤΟΣ, ΕΝΕΡΓΕΙΑΣ 
ΚΑΙ ΚΛΙΜΑΤΙΚΗΣ ΑΛΛΑΓΗΣ 

ΓΕΩΡΓΙΟΣ ΠΑΠΑΚΩΝΣΤΑΝΤΙΝΟΥ 


ΑΝΑΠΛΗΡΩΤΗΣ ΥΠΟΥΡΓΟΣ 
ΠΑΙΔΕΙΑΣ, ΔΙΑ ΒΙΟΥ ΜΑΘΗΣΗΣ 
ΚΑΙ ΘΡΗΣΚΕΥΜΑΤΩΝ 

ΚΩΝΣΤΑΝΤΙΝΟΣ ΑΡΒΑΝΙΤΟΠΟΥΛΟΣ 

ΥΓΕΙΑΣ ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 

ΑΝΔΡΕΑΣ ΛΟΒΕΡΔΟΣ 


ΠΡΟΣΤΑΣΙΑΣ ΤΟΥ ΠΟΛΙΤΗ 

ΧΡΗΣΤΟΣ ΠΑΠΟΥΤΣΗΣ 


ΑΝΑΠΛΗΡΩΤΗΣ ΥΠΟΥΡΓΟΣ 
ΕΣΩΤΕΡΙΚΩΝ 

ΦΩΤΕΙΝΗ ΓΕΝΝΗΜΑΤΑ 


ΕΞΩΤΕΡΙΚΩΝ 

ΣΤΑΥΡΟΣ ΔΗΜΑΣ 


ΑΝΑΠΤΥΞΗΣ, ΑΝΤΑΓΩΝΙΣΤΙΚΟΤΗΤΑΣ 
ΚΑΙ ΝΑΥΤΙΛΙΑΣ 

ΜΙΧΑΗΛ ΧΡΥΣΟΧΟΪΔΗΣ 


ΑΝΑΠΛΗΡΩΤΗΣ ΥΠΟΥΡΓΟΣ 
ΠΕΡΙΒΑΛΛΟΝΤΟΣ, ΕΝΕΡΓΕΙΑΣ 
ΚΑΙ ΚΛΙΜΑΤΙΚΗΣ ΑΛΛΑΓΗΣ 

ΝΙΚΟΛΑΟΣ ΣΗΦΟΥΝΑΚΗΣ 


ΥΠΟΔΟΜΩΝ, ΜΕΤΑΦΟΡΩΝ 
ΚΑΙ ΔΙΚΤΥΩΝ 

ΜΑΥΡΟΥΔΗΣ ΒΟΡΙΔΗΣ 


ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

ΚΩΝΣΤΑΝΤΙΝΟΣ ΣΚΑΝΔΑΛΙΔΗΣ 


ΠΟΛΙΤΙΣΜΟΥ ΚΑΙ ΤΟΥΡΙΣΜΟΥ 

ΠΑΥΛΟΣ ΓΕΡΟΥΛΑΝΟΣ 


ΕΠΙΚΡΑΤΕΙΑΣ 

ΓΕΩΡΓΙΟΣ ΣΤΑΥΡΟΠΟΥΛΟΣ 


ΕΠΙΚΡΑΤΕΙΑΣ 

ΠΑΝΤΕΛΕΗΜΩΝ ΚΑΨΗΣ 


Θεωρήθηκε και τέθηκε η Μεγάλη Σφραγίδα του Κράτους. 
Αθήνα, 23 Φεβρουάριου 2012 

Ο ΕΠΙ ΤΗΣ ΔΙΚΑΙΟΣΥΝΗΣ ΥΠΟΥΡΓΟΣ 

ΜΙΛΤΙΑΔΗΣ ΠΑΠΑΪΩΑΝΝΟΥ 

